open-index/open-wikipedia-markdown huggingface dataset:
Leonardo Bertagnolli

**Leonardo Bertagnolli** (s. 8. tammikuuta 1978 Trento) on italialainen maantiepyöräilijä, Clásica de San Sebastiánin voittaja. 

Bertagnolli ajoi vuonna 2002 alkaneen ammattilaisuransa kolme ensimmäistä kautta Saeco-tallissa. Hän voitti vuonna 2004 kilpailut Coppa Placci, Coppa Agostoni ja Trofeo Dell'Etna. Vuonna 2005 hän voitti, Cofidista edustaessaan, Espanjan ympäriajon toisen etapin sekä Tour de Limousin -kilpailun kolmannen osuuden. Seuraavana vuonna hän oli paras Tirreno-Adriaticon kuudennella etapilla ja sijoittui kokonaiskilpailussa kuudenneksi; lisäksi hän voitti Tour du Haut Vaur -kilpailun.

Vuoden 2007 alussa Bertagnolli siirtyi Liquigas-talliin. Hän voitti 4. elokuuta Clásica de San Sebastián -kilpailun voitettuaan loppukirissä irtiottokumppaninsa Juan Manuel Garaten, joka avasi kirin, mutta joutui päästämään Bertagnollin ohitseen viimeisillä kymmenillä metreillä . Kaksi viikkoa myöhemmin hän sijoittui neljänneksi Saksan ympäriajossa  ja voitti lokakuussa Memorial Cimurri -kilpailun.

Vuonna 2008 Bertagnolli voitti yhden päivän kilpailut Intaka Tech Worlds View Challenge 2, Trofeo Melinda ja GP Città di Camaiore sekä sijoittui toiseksi Tre Valli Varesine -ajossa. Lisäksi hän voitti Saksan ympäriajon kolmannen etapin.

Bertagnolli edusti alkukauden 2009 Amica Chips-Knauf-joukkuetta, kunnes siirtyi toukokuun alkupuolella Serramenti PVC Diquigiovanni -joukkueeseen ja voitti samassa kuussa Italian ympäriajon 15. etapin. Itävallan ympäriajossa 2009 hän voitti mäkikirikilpailun ja Brixia Tour -kilpailussa toisen etapin. 

Kauden 2010 alusta tallin nimeksi vaihtui Androni Giocattoli. Saman vuoden heinäkuussa Bertagnolli voitti Itävallan ympäriajon kolmannen etapin. Lokakuisessa Giro del Piemonte -kilpailussa hän oli toinen. 

Bertagnolli edusti Lampre-ISD-tallia kaudesta 2011 lähtien. Kesäkuussa 2012 hän ilmoitti lopettavansa uransa. Muutamaa päivää myöhemmin paljastui, että UCI oli aloittanut tutkimukset koskien hänen biologisen dopingpassinsa poikkeavia veriarvoja. Hän sai kahden vuoden ja 10 kuukauden kilpailukiellon ja kaikki hänen tuloksensa aikavälillä 1.1.2003–18.5.2011 hylättiin.

## Lähteet
*Leonardo Bertagnolli trap-friis.dk-tietokannassa 
*Leonardo Bertagnolli cyclingarchives.com-tietokannassa 

### Viitteet
Gorj (piirikunta)

**Gorj** on piirikunta Romanian Valakiassa. Piirikunnan pääkaupunki on Târgu Jiu. Sen pinta-ala on 5&nbsp;602&nbsp;km² ja siellä on noin 334&nbsp;819 asukasta (vuonna 2014).

## Maantiede
Piirikunnan pinta-ala on yhteensä 5 602&nbsp;km². Alueen pohjoisosassa kohoavat Karpaatit, lännessä Vulcanuluivuoret ja idässä Parângvuoret. Alueen suurin joki on Jiu.

Gorjin piirikunta rajautuu idässä Vâlcean piirikuntaan, lännessä Mehedinţin ja Caraş-Severinin piirikuntiin, pohjoisessa Hunedoaran piirikuntaan ja etelässä Doljin piirikuntaan.

## Kaupungit ja kunnat
### Kaupungit

*Bumbeşti-Jiu
*Motru
*Novaci
*Rovinari
*Târgu Cărbuneşti
*Târgu Jiu
*Ţicleni
*Tismana
*Turceni

### Kunnat

*Albeni
*Alimpeşti
*Aninoasa
*Arcani
*Baia de Fier
*Bălăneşti
*Băleşti
*Bărbăteşti
*Bengeşti-Ciocadia
*Berleşti
*Bâlteni
*Bolboşi
*Borăscu
*Brăneşti
*Bumbeşti-Piţic
*Bustuchin
*Câlnic
*Căpreni
*Cătunele
*Ciuperceni
*Crasna
*Cruşeţ
*Dănciuleşti
*Dăneşti
*Drăgoteşti
*Drăguţeşti
*Fărcăşeşti
*Glogova
*Godineşti
*Hurezani
*Ioneşti
*Jupâneşti
*Leleşti
*Licurici
*Logreşti
*Mătăsari
*Muşeteşti
*Negomir
*Padeş
*Peştişani
*Plopşoru
*Polovragi
*Prigoria
*Roşia de Amaradia
*Runcu
*Săcelu
*Samarineşti
*Săuleşti
*Schela
*Scoarţa
*Slivileşti
*Stăneşti
*Stejari
*Stoina
*Ţânţăreni
*Teleşti
*Turburea
*Turcineşti
*Urdari
*Văgiuleşti
*Vladimir

## Väestö
Vuoden 2011 väestönlaskennan mukaan piirikunnassa oli 334 238 asukasta ja sen väestötiheys oli 69 asukasta neliökilometrillä.

Piirikunnan asukkaista romanialaisia on yli 98 %, romaneja 1,3 %.

## Katso myös
* Luettelo Valakian hallitsijoista

## Lähteet

## Aiheesta muualla

* Piirikunnan viralliset internetsivut
Cranston

**Cranston** on kaupunki Providencen piirikunnassa, Rhode Islandin osavaltiossa, Yhdysvalloissa. Sen asukasluku vuoden 2010 väestönlaskennassa oli 80&nbsp;387, mikä tekee siitä osavaltionsa kolmanneksi väkirikkaimman kaupungin. Rhode Islandin väestöllinen keskipiste eli niin kutsuttu Weberin piste sijaitsee Cranstonissa. Cranstonin pinta-ala on 77,5 neliökilometriä, josta maa-alaa on 74 neliökilometriä ja vesialaa 3,5 neliökilometriä. 

## Aiheesta muualla
* City of Cranston
Walter Breuning

**Walter Breuning** (21. syyskuuta 1896 – 14. huhtikuuta 2011) oli maailman vanhin elossa oleva mies. Hän oli myös Yhdysvaltain vanhin elossa ollut entinen rautatietyöläinen.

Walter Breuning syntyi Minnesotassa ja asui viimeiset yli 30 vuotta vanhainkodissa Montanan Great Fallsissa. Maailman vanhimmaksi mieheksi Breuning nousi 18. heinäkuuta 2009 Henry Allinghamin kuoltua 113 vuoden iässä

Walter Breuning vietti 110-vuotispäiväänsä 21. syyskuuta 2006. Montanan kuvernööri ja kaupungin pormestari osallistuivat merkkipäivän viettoon. Hänen muistinsa oli edelleen hyvä. Breuning väitti pitkän iän salaisuudeksi sitä, että hän pysyy aktiivisena, ei syö liikaa ja on hyvä muille ihmisille. Hän söi päivässä kaksi ateriaa ja yhden aspiriinin. Breuningin vaimo kuoli vuonna 1957 lähes 35 vuoden avioliiton jälkeen. Heillä ei ollut lapsia. Breuning kuoli 14. huhtikuuta 2011 114-vuotiaana.

## Lähteet
Philipp von Boeselager

**Philipp Freiherr von Boeselager** (6. syyskuuta 1917 – 1. toukokuuta 2008) oli Adolf Hitlerin vastaiseen heinäkuun 20. päivän salaliittoon vuonna 1944 osallistunut saksalainen luutnantti. Hän oli viimeisiä elossa olleita salaliittolaisia.

Boeselagerin näkemykset alkoivat kääntyä kansallissosialismin vastaisiksi toisen maailmansodan edetessä. Oman kuvauksensa mukaan hän oli vasta kesäkuussa 1942 kuullut viiden romanin joutuneen ammutuiksi etnisistä syistä.

Boeselager oli oman kuvauksensa mukaan jo ennen tunnetuinta, 20. heinäkuuta 1944 tehtyä, Hitlerin vastaista salamurhayritystä yrittänyt tappaa tämän maaliskuussa 1943. Boeselager kuului tuolloin kenraali Günther von Klugen kanssa salaliittoon, jonka tarkoituksena oli ampua sekä Hitler että Heinrich Himmler. Juuri ennen aiottua attentaattia Himmler poistui Hitlerin seurasta. Boeselager katsoi, ettei Saksa hyötyisi vain Hitlerin salamurhaamisesta, koska valta todennäköisesti olisi siirtynyt Himmlerille. Surmaan tarkoitettu ase on yhä tallella.

20. heinäkuuta 1944 Hitler vastaan tehtiin salamurhayritys, joka toteuttiin laukkuun kätketyllä pommilla. Boeselager oli mukana tässäkin salaliitossa, joka kuitenkin epäonnistui. Boeselagerin osallisuus pommi-iskuun tuli ilmi vasta toisen maailmansodan jälkeen. Tällöin sekä Saksa että Ranska pitivät häntä sankarina. Kumpikin maa myönsi hänelle korkeimman sotilasmitalinsa.

Boeselager opiskeli sodan jälkeen taloustieteitä. Hänestä tuli metsätalouden asiantuntija. Vielä vanhana hän näki painajaisia natsi-Saksan tapahtumista. Hän toivoi, että nykyajan nuoret olisivat poliittisesti entistä aktiivisempia, koska hän piti suuren yleisön tietämättömyyttä pääsyynä Hitlerin valtaan nousuun. Boeselageria haastateltiin viestimissä vielä viimeisinä vuosinaankin, Suomessa muun muassa Helsingin Sanomien Kuukausiliitteessä.

## Katso myös

* Etiamsi omnes, ego non

## Kirjallisuutta
*Boeselager, Philipp Freiherr von: *Me tahdoimme tappaa Hitlerin*. Suomentanut Pirjo Thorel. WSOY, 2008. 

## Aiheesta muualla
* Helsingin Sanomien Kuukausiliite, elokuu 2007.
* Helsingin Sanomat 3.5.2008, s. C12 muistokirjoitus Artikkelin verkkoversio
NEC PC-9801

**NEC PC-9801** (lyhenne **PC-98**) on japanilaisen NEC Corporationin kehittämä mikrotietokone, joka ilmestyi vuonna 1982. NEC ilmoitti tietokoneesta lokakuussa 1982. Suorittimenaan PC-9801 käytti NEC:n valmistamaa Intel 8086 -yhteensopivaa 16-bittistä mikroprosessoria. NEC PC-9801 oli *[[de facto]]* -standardi japanilaisilla markkinoilla ja muun muassa Seiko Epson valmisti PC-9801-yhteensopivia tietokoneita.

Alkuperäisen PC-9801:n ensimmäinen seuraaja oli vuonna 1983 julkaistu PC-9801E, jonka Intel 8086-2-prosessori ylsi 5–8 MHz:n kellotaajuuteen (valittavissa). Viimeisin PC-98:n pohjalta tehty tietokone oli PC-9821Ra43, joka julkaistiin vuonna 2000. PC-9821Ra43 käytti Intel Celeron -suoritinta ja 433 MHz:n kellotaajuutta.

PC-98 -sarja myi yli 15 miljoonaa kappaletta kymmenen vuoden aikana ja hallitsi suurta osaa markkinoista Japanissa.
NEC PC-9801:n markkinaosuus Japanissa oli 90&nbsp;% vuonna 1987.

## Laitteisto

*Suoritin: NEC µPD8086 (Intel 8086 -yhteensopiva)
*Näyttöpiiri: NEC µPD7220
*Resoluutio: 640 × 400
*Muisti: 128 kilotavun RAM (laajennettavissa 640 kilotavuun)
*Väylä: C-Bus
*Kellotaajuus: 5 MHz

PC-9801-sarjan ensimmäiset mallit kykenivät näyttämään yhtä aikaa 16 eri väriä 4&nbsp;096 värin paletista: myöhemmät mallit pystyivät 256, 4&nbsp;096 ja lopulta jopa 16.7 miljoonaan väriin.

## Yhtäläisyydet ja erot IBM PC:hen
PC-9801:n ja IBM PC:n tekniikkaa yhdistävät monet eri piirteet, joista esimerkkeinä yhtä suuri RAM, Intel-yhteensopiva suoritin sekä sama levykeohjain ja PIC.
Väylänään PC-98 käytti 16-bittistä C-Busia IBM:n ISA:n sijasta. Toisistaan koneet eroavat myös graafisen ulostulon, muistinhallinnan ja BIOS-ohjelman osalta.

## Mallit
* PC-9801 (1982)
* PC-9801E (1983)
* PC-9801F (1983)
* PC-9821
* H98 (Seiko-Epson)
* PC-9821Ra43 (2000)

## Lähteet

## Aiheesta muualla

*NEC PC-9801 Universal Videogame List -sivustolla 
*PC-98:n yleiskatsaus 
*PC-98:n lyhyt esittely 
*GiantBombin esittely alustasta
The Spirit (albumi)

**The Spirit** on rockyhtye Magnumin vuonna 1991 julkaistu livealbumi. Sen kappaleet on nauhoitettu usean konsertin aikana *[[Goodnight L.A.]]* -albumia seuranneella kiertueella.

## Kappaleet
Kaikki kappaleet on säveltänyt ja sanoittanut Tony Clarkin ellei toisin mainita.

#"Introduction" [Live] – 1:40
#"Vigilante" [Live] – 5:37
#"Days Of No Trust" [Live] – 4:26
#"Mama" [Live] – 4:31
#"Need A Lot Of Love" [Live] – 4:50
#"Pray For The Day" [Live] – 4:30
#"Les Mort Dansant" [Live] – 5:01
#"Reckless Man" [Live] – 3:04
#"How Far Jerusalem" [Live] – 8:16
#"The Spirit" [Live] – 5:01
#"On A Storyteller's Night" [Live] – 5:14
#"Rockin' Chair" [Live] (Tony Clarkin ja Russ Ballard) – 4:29
#"Kingdom Of Madness" [Live] – 4:54
#"Sacred Hour" [Live] – 5:13
#"When The World Comes Down" [Live] – 6:07

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Mark Stanway – koskettimet
*Mickey Barker – rummut
KVM

Lyhenne KVM tai KvM voi tarkoittaa useampaa asiaa.

*Kernel-based Virtual Machine (KVM), Linux-ytimeen rakennettu tuki virtualisoinnille
*Kansainvälinen mestari (KvM), arvonimi shakissa
*KVM-kytkin, (*Keyboard, Video and Mouse switch*), useiden tietokoneiden hallinnan mahdollistava lisälaite.
Siitä vaan pojat!

**Siitä vaan pojat!** (*Più Forte, Ragazzi!*) on vuonna 1972 ensi-iltansa saanut toimintaelokuva. Elokuvan ohjasi Giuseppe Colizzi ja pääosissa ovat Terence Hill ja Bud Spencer.

Elokuva kertoo kahdesta rahtilentäjästä, Platasta ja Saludista. Parivaljakko saa päähänsä omasta mielestään loistavan idean. He päättävät hajottaa lentokoneensa vakuutusrahojen toivossa. Suunnitelma epäonnistuu ja kaksikko joutuu oikeasti viidakkoon. Plata ja Salud harhailevat viidakossa kunnes löytävät timanttikaivoksen. Kaivoksessa työskenteleviä sorretaan ja eräs paikallinen pohatta, Mr. Ears, pitää ostohintoja väkipakolla alhaalla. Plata ja Salud asettuvat työläisten puolelle pysäyttääkseen Mr. Earsin aikomukset.

## Näyttelijät

## Lähteet
Vivien Alcock

**Vivien Alcock** (1924 Worthing, West Sussex, Englanti – 2003) oli lasten- ja nuortenkirjailija. Alcockin ensimmäinen teos oli *Cassie Palmer – selvänäkijän sukua* vuonna 1980.

## Teokset

* 
* *Travellers by Night* (1985)
* *The Cuckoo Sister* (1985)
* *The Stonewalkers* (1981)
* *The Mysterious Mr. Ross* (1987)
* *The Monster Garden* (1988)
* *A Kind of Thief* (1988)
* *The Trial of Anna Cotman* (1989)
* *The Face at the Window* (1994)
* *Time Wreck* (1996)
* *The Red-Eared Ghost* (1997)
* *Ticket to Heaven* (2000)

## Lähteet

## Aiheesta muualla

* 
*
Kernel-based Virtual Machine

**Kernel-based Virtual Machine** eli **KVM** on Linux-ytimeen rakennettu tuki virtualisoinnille. KVM on julkaistu Linux versiossa 2.6.20 helmikuussa 2007. KVM projektista ilmoitti ensimmäisen kerran sen aloittaja Avi Kivity 19. lokakuuta 2006 viestissä Linux Kernel -postituslistalle.
KVM on tyypin 1 (suoraan laitteistolla ajettava) *hypervisor*, joka hyödyntää Linux-ytimen ominaisuuksia ja suorittaa virtuaalikoneita tavallisina prosesseina. Kaikki hypervisorit tarvitsevat käyttöjärjestelmätason toimintoja kuten muistinhallinnan, laiteajurit ja verkkopinon, jotka KVM saa käyttöönsä koska se toimii Linux-ytimessä.
KVM tukee virtualisointia ilman muutoksia vieraskäyttöjärjestelmiin. 

KVM vaatii suorittimelta tukea virtualisoinnille käskykantalaajennuksien avulla. 
KVM ei suorita eri suorittimen tai muun laitteiston emulointia vaan tämä on erillisen käyttäjäavaruudessa sijaitsevan ohjelman tehtävä.
Käyttäjäavaruudessa käytettävä osa on QEMU:ssa. KVM-virtualisointia voi hallinnoida libvirt-kirjaston avulla sitä käyttävistä sovelluksista.

KVM on kehitetty aluksi Intelin Intel VT (VMX) ja AMD:n AMD-V (SVM) käskyille.
Useat suoritinvalmistajat ovat tukeneet KVM:n kehitystä: Intel lisäsi tuen IA64-alustalle; IBM lisäsi tuen S/390- ja POWER-alustoille; ARM Holdings ja Linaro tukivat ARM-version kehitystä; Imagination Technologies lisäsi MIPS-alustan tuen.

KVM on tuettu IBM Z -alustalla.
RISC-V-suorittimen tuki on liitetty versioon 5.16.

IBM on julkaissut KVM:ään Power-arkkitehtuurilla käytettävän tuen suojatuille virtuaalikoneille *ultravisor*-virtualisoinnilla. AMD:n SEV-tuella voidaan salata virtuaalikoneiden muistit yksilöllisellä avaimella esimerkiksi pilvipalveluympäristöissä.

Useat eri käyttöjärjestelmät toimivat KVM:n kanssa täydellä virtualisoinnilla vieraskäyttöjärjestelminä. KVM ei tue suorittimen paravirtualisointia, mutta tukee laiteajurien kanssa virtio-rajapinnalla. KVM tukee käynnissä olevan virtuaalikoneen siirtoa isännältä toiselle (*live migration*) versiosta 15 lähtien (2007). AWS Firecracker perustuu KVM-hypervisorille.

KVM:n ylläpitäjä on Red Hatille työskentelevä Paolo Bonzini.

## Katso myös
* VMWare
* Xen

## Lähteet

## Aiheesta muualla
* KVM-projektin kotisivu 
* KVM Forum 
* Memory protection in Android using KVM 
* The Definitive KVM (Kernel-based Virtual Machine) API Documentation
The Last Dance (Magnumin albumi)

**The Last Dance** on rockyhtye Magnumin vuonna 1996 julkaistu kahden levyn livealbumi.
__notoc__
## Kappaleet

Kaikki kappaleet on säveltänyt ja sanoittanut Tony Clarkin ellei toisin mainita.

### Levy 1
#"Introduction" [Live] – 1:40
#"Changes" [Live] – 3:40
#"Back To Earth" [Live] – 3:57
#"Just Like An Arrow" [Live] – 4:00
#"Love's A Stranger" [Live] – 5:46
#"Les Mort Dansant" [Live] – 5:49
#"Two Hearts" [Live] – 6:33
#"Rock Heavy" [Live] – 4:52
#"How Far Jerusalem" [Live] – 10:59
#"The Tall Ships" [Live] – 8:16

### Levy 2
#"Wild Swan" [Live] – 6:18
#"Start Talking Love" [Live] – 4:30
#"Rockin' Chair" [Live] (Tony Clarkin ja Russ Ballard) – 4:38
#"Vigilante" [Live] – 5:35
#"Kingdom Of Madness" [Live] – 7:21
#"Drum Solo (End To End)" [Live] – 5:24
#"Tell Tale Eyes" [Live] – 5:14
#"The Last Dance" [Live] – 5:02
#"Sacred Hour" [Live] – 5:46

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Mark Stanway – kosketinsoittimet
*Mickey Barker – rummut
Käyttöliittymäkomponentti

**Käyttöliittymäkomponentti** on yksittäinen graafisen käyttöliittymän elementti. Käyttöliittymäkomponentteja luodaan käyttöliittymäkirjastojen avulla.
Esimerkkejä käyttöliittymäkomponenteista ovat painikkeet ja muuttumattomat ja muokattavat tekstikentät.

Käyttöliittymäkomponentit kootaan tyypillisesti ikkunaan, joka on itsessään ylimmän tason käyttöliittymäkomponentti. Ne ryhmitellään erilaisten säiliöiden (container) avulla hierarkkisesti sisäkkäin. 

Yksinkertaisempia käyttöliittymäkomponentteja ovat teksti, jonka arvoa ei voi muuttaa (label), kuva, painike (button), muokattava yksirivinen tekstikenttä, lista tai monirivinen tekstilaatikko. Valikkopalkki (menu) ja pikapainikerivi (toolbar) ovat omia komponenttejaan. Lisäksi useisiin usein tarvittaviin tarkoituksiin on koottu valmiiksi komponentteja, kuten tiedostonvalitsin, viestin näyttävä ikkuna tai yksinkertainen kyllä-ei-peruuta-kysymys.

Käsiteltäessä ikkunan käyttöliittymäkomponentteja, ne saadaan haluttaessa antamaan tapahtumia (event), jotka käsitellään funktiokutsuina. Vaihtoehtoisesti komponenttien arvot voidaan lukea käyttäjän sulkiessa ikkunan esim. OK-painikkeella.


File:Menu (computing) example.PNG | valikko eli menu
File:Textbox2.gif | tekstikenttä (textbox)
File:Scrolling-gedit.png | pysty- ja vaakasuuntaiset vierityspalkit (scrollbar)
File:Drop-down list example.PNG | pudotusvalikko eli avattava valikko (drop-down list)
File:Slider (computing) example.PNG | liukusäädin (slider)
File:Tabstop-spinner-gedit.png | spinner
Metal Gear Online

**Metal Gear Online**, lyhennettynä **MGO**, on verkkopeli joka on osa joitain Konamin *[[Metal Gear (pelisarja)|Metal Gear]]* -pelisarjan videopelejä. Yleisimmin nimellä viitataan *[[Metal Gear Solid 4: Guns of the Patriots]]in* mukana julkaistuun monen pelaajan internetissä pelattavaan pelimuotoon, mutta samanniminen osuus on ollut mukana myös peleissä *[[Metal Gear Solid 3: Subsistence]]* ja *[[Metal Gear Solid: Portable Ops]]*. Pelaajia voi olla enintään 16.

Pelissä *[[Metal Gear Solid 3: Subsistence]]* nähty *MGO* oli ensimmäinen versio pelistä. Kuitenkaan kyseinen pelimuoto ei ollut pelattavissa kovin pitkään, sillä pelin palvelimet suljettiin vuosien 2006 ja 2007 välillä.

Myös *[[Metal Gear Solid 4]]*:n mukana julkaistu *MGO* tuli päätökseensä vuoden 2012 aikana. 14. helmikuuta 2012 Konami ilmoitti että pelin palvelimet tullaan sulkemaan 12. kesäkuuta 2012, ja peliä ei ole mahdollista enää pelata. Pelin julkaisupäivä oli 12. kesäkuuta 2008, eli peli sulkeutui kun se oli ollut toiminnassa neljä vuotta. Varsinaista syytä pelin sulkemiselle ei annettu.

## Metal Gear Online (Metal Gear Solid 4: Guns of the Patriots)

Yleisessä puhekielessä nimi *Metal Gear Online* tarkoittaa nimenomaan *[[Metal Gear Solid 4: Guns of the Patriots]]in* mukana julkaistua moninpeliä. Mukana oli useita eri pelimuotoja ja mahdollisuuksia muokata omaa pelihahmoaan muun muassa ostamalla uusia vaatteita ja varusteita virtuaalirahalla eli REWARD-pisteillä.

*Metal Gear Online*n löyhä tarina sijoittui pääpelistä tuttujen PMC-sotilaiden harjoitteluun. Mukana oli paljon MGS4:ssä esiintyneitä pelillisiä ominaisuuksia, kenttiä ja aseita.

*Metal Gear Solid 4*:n tarinasta tuttu *Sons of the Patriots* -systeemi oli mukana myös tässä pelissä, ja sen avulla samassa tiimissä pelaavat hahmot voivat niin sanotusti linkittyä toistensa kanssa ja jakaa tietoja toistensa tilanteesta ja olinpaikasta. Pelaajat voivat myös hakkeroida itsensä vihollistiimin SOP-linkkeihin ja tällä tavalla saada etulyöntiaseman näkemällä vihollisen ja hänen joukkuetovereidensa olinpaikat.

Pelaajat voivat kehittää ylöspäin taitojaan esimerkiksi hakkeroinnissa, tuliaseiden käytössä, "CQC" lähitaistelussa, ansoittamisessa, liikkumisessa, tarkkailussa ja puukon käytössä. Liikkuminen on monimuotoista: voi liikkua kyyryssä hiippaillen, juosten, ryömien ja "man cannonilla" jolla voi ampua hahmon yläilmoihin toiselle puolelle kenttää. Itselleen pelaaja voi valita enimmillään neljä taitoa edellä mainituista.

Peli sisälsi monia normaaleja moninpelimuotoja ja myös joitain epätavallisempiakin, kuten Stealth Deathmatch jossa kaikki pelaajat on varustettu näkymättömyysnaamioilla. Toinen esimerkki on Sneaking Mission, jossa yksi pelaaja ohjaa Solid Snakea samalla kun kaksi muuta tiimiä taistelevat toisiaan vastaan. Tässä pelimuodossa Snaken tavoite on kerätä tainnutetuilta pelaajilta tuntolevyjä.

## Lähteet
* Kojima Productions
* Metal Gear Online official web site
Louhivuori

**Louhivuori** on suomalainen sukunimi, joka on muun muassa seuraavilla henkilöillä: 

* Anna Louhivuori (s. 1927), suomentaja
* Eeva Louhivuori (s. 1987), laulaja, pianisti ja kitaristi, Eva & Manu -duon jäsen
* Emma Louhivuori, animaatiotaiteilija ja ääninäyttelijä
* Heikki Louhivuori (1926–2016), viulisti
* Hemmo Louhivuori (1910–1981), säveltäjä
* Janne Louhivuori (s. 1954), muusikko, tuottaja, säveltäjä
* Johanna Louhivuori, *Yona* (s. 1984), laulaja ja lauluntekijä
* Joona Louhivuori (s. 1976), elokuvaleikkaaja
* Jukka Louhivuori (s. 1954), musiikkitieteen professori 
* Matti Louhivuori (1928–1977), laulaja
* Mikko Louhivuori (1952–2016), pappi, teologian ja filosofian tohtori
* Olavi Louhivuori (s. 1981), jazzrumpali ja -säveltäjä
* Oskari Wilho Louhivuori (1884–1953), professori, kansleri, vakuutusjohtaja ja senaattori
* Verneri Louhivuori (1886–1980), rovasti, partiomies.
Prost AP03

**Prost AP03** oli Alan Jenkinsin, Loïc Bigois'n ja John Barnardin suunnittelema auto, jolla Prost-talli kilpaili Formula 1 -sarjassa kaudella 2000. Autoa ajoivat ensimmäistä kauttaan tallissa ajaneet Jean Alesi ja Nick Heidfeld, joka oli hallitseva Formula 3000 -mestari.

Kausi osoittautui tallin historian huonoimmaksi. AP03 oli hidas ja epäluotettava, ja yhteistyö moottoritoimittaja Peugeot'n kanssa loppui kauden lopulla. Autolla ei onnistuttu keräämään yhtään MM-pistettä koko kaudella. Talli sijoittuikin valmistajien mestaruussarjassa viimeiselle sijalle Minardin taakse italialaistallin parempien sijoitusten takia.

Alesi ja Heidfeld eivät kyenneet ajamisillaan tekemään kummoistakaan vaikutusta, mutta Alesi onnistui sijoittumaan Monacon Grand Prix'n aika-ajoissa hyvin kahdeksanneksi. Lisäksi hän ajoi Belgian Grand Prix'ssa neljäntenä ennen keskeytystään. Kauden noloin hetki koettiin Itävallan Grand Prix'ssa, jossa tallikaverit kolaroivat keskenään.

## Formula 1 -tulokset

## Lähteet
* F1 Rejetcs – AP03
Gaye Advert

**Gaye Advert** (synt. *Gaye Balsden*, myöh. *Gaye Black*, s. 29. elokuuta 1956 Bideford, Devon) on englantilainen punk-basisti. Hän tuli kuuluisaksi The Adverts -yhtyeestä 1970-luvun lopulla ja poistui Britannian punkskenestä yhtyeen hajottua vuonna 1980 – toisin kuin puolisonsa T. V. Smith.

Advert oli varhaisimpia suuren suosion saavuttaneita brittiläisiä naispunktähtiä. Hänet tunnettiin Iggy Popin fanina ja väitettiin myös nukkuvan tämän kuva tyynyn alla. Advertilla oli jonkinasteinen ystävyyssuhde useiden varhaisen punkmusiikin suurten nimien kanssa, ja hänet kuvattiin mm. yhdessä Paul Cookin, Joey Ramonen ja Captain Sensiblen kanssa. Gaye Advert sai maineen yhtenä punkin ensimmäisistä "naisikoneista”, koska media tykkäsi ottaa valokuvia hänestä. Hänen  “panda"-silmämeikkinsä ja aina läsnä ollut nahkatakki määrittelivät mdiassa naispuolisen punk-estetiikan ilmeen pitkälle seuraavalle vuosikymmenelle.

The Advertsin myrskyisän hajoamisen jälkeen vuonna 1979 Gaye on omistanut elämänsä aktivismille ja kannanotoille monin tavoin – sosiaalityön, eläinoikeuskampanjoinnin ja taiteen kuratoinnin kautta. Nykyisin Gaye Advert tekee taidetta Gaye Black -nimellä ja hän on kuratoinut punk-aiheisia näyttelyitä. 

## Lähteet
Nagai-stadion

**Nagai-stadion** (大阪市 長居陸上競技場, *Ōsaka-shi Nagai Rikujō Kyōgijō*) on Japanin Osakassa sijaitseva urheilustadion. Stadionille mahtuu 50 000 katsojaa. Stadionilla pelattiin jalkapallon MM-kisojen otteluita vuonna 2002 ja sillä järjestettiin yleisurheilun maailmanmestaruuskilpailut vuonna 2007. Nagai-stadion toimii myös jalkapalloseura Cerezo Osakan kotiotteluiden pelipaikkana.

## Lähteet

## Aiheesta muualla
Hehkutetra

**Hehkutetra** (*Hyphessobrycon amandae*) on amerikantetrojen heimoon kuuluva kala.

## Koko ja ulkonäkö
Hehkutetetra jää alle kolmen sentin mittaiseksi kalaksi. Naaras on pulleampi, koiras kapeampi. Kalan eturuumis ja kylkijuova hohtavat oranssinsävyisenä, selkä ja pyrstöpuoli ovat läpikuultavan harmahtavat.

## Alkuperä
Hehkutetra on peräisin Etelä-Amerikasta, Araguia-joen vesistöstä.

## Käyttäytyminen ja lisääntyminen
Hehkutetra on ehdoton parvikala. Parveen tulisi kuulua ainakin 10–20 yksilöä, sillä hehkutetra on pieni ja arka kala, ja edukseen suuremmissa parvissa. Kahdenkymmenen yksilön parven minimiallaskooksi riittää jo mainiosti 50–60-litrainen akvaario, mutta jos altaaseen on tulossa muita kaloja on hyvä hankkia jo 80-litrainen akvaario.

Tämä pieni parvikala on todellinen pienten kasviakvaarioiden kaunistus, sillä sen punainen väritys antaa kauniin kontrastin runsaalle vihreälle kasvillisuudelle. Se viihtyy parhaiten suunnilleen samankokoisten kalojen seurassa. Mainioita asuinkumppanilajeja tälle pienelle kalalle ovat muut kääpiölajit, kuten erilaiset pienet sukarapulajit ja pikkumonninen, sekä kääpiörasbora, hehkurasbora ja sinineontetra. Lisäksi esimerkiksi rauhalliset pienisuiset lajit, kuten pienet rihmakalat, monniset, imumonnit, monet rauhalliset tetrat, tapparakalat, kiilakyljet ja monet suppusuut ovat sopivia samaan akvaarioon.

Käytökseltään hehkutetra on rauhallinen, eikä häiritse millään tavalla muita kaloja, mutta on kuitenkin pidettävä huoli, ettei asuta hehkutetraa samaan altaaseen isompien lihaa syövien kalojen kanssa, kuten lehtikalojen kanssa, joille nämä pienet kalat ovat mieluinen suupala.

## Vesiolot ja ravinto
Hehkutetralle sopiva lämpötila-alue on 24–28&nbsp;°C ja pH 6–7. Se syö pienijakeista sekaruokaa. Äyriäisten (massiäyriäiset, artemia) syöttäminen pitää kalan värit kirkkaina.

## Lähteet

## Aiheesta muualla
*AquaHobby  (kuva)
Theodore Dreiser

**Theodore Herman Albert Dreiser** (27. elokuuta 1871 Terre Haute Indiana Yhdysvallat &ndash; 28. joulukuuta 1945 Hollywood Kalifornia Yhdysvallat) oli yhdysvaltalainen toimittaja ja kirjailija.  

## Henkilöhistoria
Dreiserin vanhemmat olivat saksalaisia siirtolaisia, joiden perheeseen syntyi kolmetoista lasta. Dreiser kävi kansakoulun ja lähti 16-vuotiaana töihin Chicagoon. Indianan yliopistossa hän opiskeli vuoden, mutta joutui keskeyttämään opinnot varattomuuden takia. Vuonna 1892 hän pääsi *Chicago Daily Globe* -lehden toimittajaksi, mistä avautui kriitikon ja lehtimiehen ura.

## Kirjallinen tuotanto
Dreiseria pidetään usein amerikkalaisen naturalistisen kirjallisuuden perustajana ja yhtenä sen merkittävänä edustajana. Hänen tunnetuimpia teoksiaan ovat *Amerikkalainen murhenäytelmä* (An American Tragedy, julkaistu 1925), josta on tehty myös elokuva nimeltä *[[Paikka auringossa]]* (A Place in the Sun, 1951) ja *Jennie Gerhardt* (Jennie Gerhardt, julkaistu 1911). Dreiserin esikoisteos *Sister Carrie* (Sisar Carrie) ilmestyi vuonna 1900, mutta kustantaja päästi sen julkisuuteen vasta kuusi vuotta myöhemmin. Siihen perustuva elokuva *Viattomuuden kasvot* ilmestyi vuonna 1952.

## Teokset
### Suomennokset
* 
* *Jennie Gerhardt*, suom. Helvi Vasara. Otava, 1939. Sarja: Nykyajan valioromaaneja 7 (3. p. 1960)
;Novellit
**Kadonnut Phoebe*, suomentaja Jouko Linturi, teoksessa: *Amerikkalaisia kertojia*, Tammi 1959
**Vapaa*, suomentaja Pekka Tarkka, teoksessa: *Aikamme mestarikertojia*, Tammi 1963
**Käsi* (*The Hand*), suomentaja Anita Puumalainen, Sari Kallioinen, teoksessa: *Amerikkalaiset aaveet*, WSOY 1995 

### Alkukielinen tuotanto
Dreiserin teoksia ovat:
* *Sister Carrie*, 1900 (julkaistu 1906)
* *Jennie Gerhardt*, 1911
* *The Financier*, 1912
* *The Titan*, 1914
* *The 'Genius*', 1915  
* *An American Tragedy*, 1925.

## Lähteet
Nolan North

**Nolan Ramsay North** (s. 31. lokakuuta 1970 New Haven, Connecticut, Yhdysvallat) on yhdysvaltalainen näyttelijä, joka tuli tunnetuksi Cris Ramseyn roolista televisiosarjasta *[[General Hospital]]*. Sittemmin hän on tultu tuntemaan lukuisista äänirooleista videopeleissä ja animaatiosarjoissa.

## Elämäkerta
North pelasi collegessa baseballia, mutta joutui lopettamaan pelaamisen olkapäävamman vuoksi. Valmistumisensa jälkeen hän työskenteli muun muassa toimittajana ennen kuin siirtyi opiskelemaan teatteria ja komiikkaa New Yorkiin, mistä North jatkoi Kaliforniaan pyrkiäkseen näyttelijäksi.

### Näyttelijänä
Uransa alkuvaiheessa North esiintyi televisiosarjoissa, kuten *[[Port Charles]]*, *[[General Hospital]]* ja *[[Mullan alla]]*. Näiden jälkeen hän on keskittynyt enemmän ääninäyttelemiseen erityisesti videopeleissä. Ääniroolien ohella North on tehnyt edelleen muutamia vierailevian rooleja televisiosarjoissa, kuten *[[Ruma Betty]]*, *[[C.S.I. Miami]]* ja *[[Dirty Sexy Money]]*.

### Ääninäyttelijänä
North päätyi ääninäyttelemisen pariin sattuman kautta ja teki ensimmäisen ääniroolinsa videopeliin *[[Interstate '82]]* vuonna 1999. Seuraavan kerran häntä kuultiin kalan roolissa samannimiseen elokuvaan perustuvassa videopelissä *[[The Cat in the Hat (videopeli)|The Cat in the Hat]]*. Ensimmäiset roolit North teki animaatioon vuonna 2006 *[[The Grim Adventures of Billy & Mandy]]* ja *[[Ben 10]]* sekä animaatioelokuvassa *[[Ultimate Avengers]]*. Vuonna 2007 North tunnetaan myös elokuvasta *[[Teini-ikäiset mutanttininjakilpikonnat (vuoden 2007 elokuva)|TMNT]]*, jossa hän toimi Raphaelin äänenä. Samana vuonna North antoi äänensä *n* päähahmolle Nathan Drakelle. Hän ääninäyttelee Drakea myös pelin jatko-osissa *[[Uncharted 2: Among Thieves|Among Thieves]]* (josta North huomioitiin Spike Video Game Awards -ehdokkuudella vuonna 2009) ja *[[Uncharted 3: Drake’s Deception|Drake’s Deception]]*. North on myös animaatiossa *[[Wolverine and the X-Men]]* Kykloopin ääniroolissa. Häntä kuultiin vuonna 2009 *Deadpoolin* äänenä hahmon ensimmäisessä esiintymisessä animaationa elokuvassa *[[Hulk vs]]*. North koe-esiintyi myös Mikki Hiiren ääniroolia varten sen jälkeen, kun hahmon ääninäyttelijä Wayne Allwine kuoli. North teki yhteensä yksitoista vierailua koe-esiintyessään roolia varten, joka lopulta meni Bret Iwanille.

Syksyllä 2009 Top of the Limit -sivusto listasi Northin kymmenenneksi, laatimassaan kymmenen parhaan videopelien ääninäyttelijän luettelossa.

Hän on voittanut The Game Awards -palkinnon *Best Performance* -kategoriassa roolistaan Nathan Drakena pelissä *[[Uncharted 4: A Thief’s End]]*.

## Filmografia
### Elokuvat

### Televisiosarjat

### Ääninäyttely videopeleissä

## Lähteet

## Aiheesta muualla

* The NOLAN NORTH Home Page
* Nolan North TV.comissa 
* About.com
* Nolan North Voice Chasersissa
Magnitogorski metallurgitšeski kombinat

**Magnitogorski metallurgitšeski kombinat** () eli **MMK** on Venäjän neljänneksi suurin kaivos- ja metallurgian alan yhtiö. Yhtiö toimii Tšeljabinskin alueella. Sen merkittävänä omistajana toimii venäläinen oligarkki Viktor Rašnikov. 

## Historia

MMK:n juuret ulottuvat vuoteen 1929, kun Stalin perusti Magnitogorskin kaupungin ensimmäisen viisivuotissuunnitelman myötä.

Vuonna 1997 Viktor Rašnikovista tuli tehtaan johtaja. Seuraavana vuonna yritettiin tehdä yrityskaappaus, mutta Rašnikov torjui valtauksen. Valtio ja kilpailijat omistivat 40 prosenttia yhtiöistä, ja raaka-aineiden saanti vaikeutui. Rašnikov ratkaisi asian ostamalla – yhdessä liikekumppanin kanssa – kilpailijat pois yrityksestä. Samalla yhtiölle hankittiin oma rautakaivos. 

## Lähteet

 
## Aiheesta muualla
* Magnitogorski metallurgitšeski kombinat -yhtiön nettisivut
Ruusutetra

**Ruusutetra** (*Hyphessobrycon rosaceus*) on amerikantetrojen heimoon kuuluva kala. Se oli ennen korutetran alalaji *Hyphessobrycon bentosi rosaceus*.

## Koko ja ulkonäkö
Ruusutetra kasvaa neljä senttiä pitkäksi. Kuten korutetralla, sillä on harmahtava vartalo, ja hain evää muistuttava korkea mustakärkinen selkäevä, jonka päässä on valkea pilkku. Muut evät ovat punaiset. Ruusutetran erottaa korutetrasta siitä, että ruusutetralla on perä- ja vatsaevien kärjessä valkoinen täplä.

## Alkuperä
Ruusutetra on peräisin Etelä-Amerikasta, Essequibo-, Corantijn- ja Suriname-jokien vesistöistä.

## Käyttäytyminen ja lisääntyminen
Ruusutetra on vilkas, mutta sopuisa parvikala. Kudettamiseen sopiva lämpötila on suurin piirtein 25–26 astetta. Veden pitäisi olla hyvin pehmeää ja pH noin 6. Kalat kutevat hienolehtisten kasvien tiheikköön. Poikaset kuoriutuvat vuorokaudessa ja lähtevät uimaan noin viiden päivän kuluttua, jolloin niille kelpaavat esimerkiksi mikromadot.

## Vesiolot ja ravinto
Ruusutetralle sopiva lämpötila-alue on 24–28&nbsp;°C ja pH 6–7. Se syö pienijakeista sekaruokaa.

## Lähteet

## Aiheesta muualla
*Harrastajan sivu (suomeksi, kuva)
*The Aquarium Wiki
Fanfare for the Common Man

***Fanfare for the Common Man*** (”Fanfaari tavalliselle ihmiselle”) on Aaron Coplandin toisen maailmansodan aikana vuonna 1942 säveltämä orkesteriteos. Siitä tuli nopeasti yksi Coplandin soitetuimmista sävellyksistä. Teos syntyi kapellimestari Eugene Goossensin ja Cincinnatin sinfoniaorkesterin tilauksesta. *Fanfare for the Common Man* on kestoltaan lyhyehkö, vain alle neliminuuttinen kappale vaskille ja lyömäsoittimille. Sen teho perustuu lyömäsoitinten dramaattisten iskujen säestämään, läpi teoksen toistuvaan yksinkertaiseen, mutta ylevään hymnimäiseen fanfaarisävelmään, joka kasvaa lopussa suureen huipennukseen. *Fanfare for the Common Mania* pidetään yhtenä amerikkalaisen klassisen musiikin ydinteoksista ja siitä on laadittu jopa rock-versioita. Copland siteerasi itse *Fanfare for the Common Manin* teemaa kolmannen sinfoniansa finaalissa. Sävellys ehti luomisprosessin aikana kulkea useilla eri työnimillä, kuten *Fanfare for a Solemn Ceremony*, *Fanfare for Four Freedoms* ja *Fanfare for our Soldiers*. Copland kuitenkin päätyi lopulta *Fanfare for the Common Maniin*, koska se kuvasti kenties parhaiten säveltäjän demokratian ja vapauden ihanteita aikana, jolloin ne olivat jopa monissa Euroopan maissa kaikkea muuta kuin itsestäänselvyys. 

## Aiheesta muualla

* New Yorkin filharmonikot ja kapellimestari James Levine esittävät ''Fanfare for the Common Manin'' Japanin-kiertueellaan
Sitruunatetra

**Sitruunatetra** (*Hyphessobrycon pulchripinnis*) on amerikantetrojen (Acestrorhamphidae) heimoon kuuluva kalalaji. 

## Koko ja ulkonäkö
Sitruunatetra voi kasvaa melkein viisi senttimetriä pitkäksi. Sillä on harmaankellertävä, parhaimmillaan kullanhohtoinen vartalo, ja hain evää muistuttava korkea  selkäevä, jonka päässä on valkea pilkku.  Vatsaevässä on voimakkaan keltainen etureuna jonka takana on musta raita. Silmä on kirkkaan punainen.

## Alkuperä
Sitruunatetra on peräisin Etelä-Amerikasta, Brasilian keskiosista. Kaikki kaupoissa olevat sitruunatetrat ovat viljeltyjä. Kaukoidässä viljellyillä voi toisinaan esiintyä kalatuberkuloosia, joten kalojen valintaan kannattaa kiinnittää huomiota.

## Käyttäytyminen
Sitruunatetra on vilkas, mutta sopuisa parvikala, joka kaipaa ainakin viiden yksilön parvea, ja akvaarion minimikoko on 60l, mutta kaikkein sopusuhtaisimmalta sitruunatetraparvi näyttää vasta lähemmäs 150-litraisissa akvaarioissa.

## Vesiolot ja ravinto
Sitruunatetralle sopiva lämpötila-alue on 22–28&nbsp;celsiuastetta ja pH 5.5–7. Veteen tulee lisätä humusuutetta tai turvetta - liian kovassa vedessä kala on väritön. Se syö pienijakeista sekaruokaa.
 
## Lähteet

## Aiheesta muualla
*
* Harrastajan sivu
Kalliokiipijä

**Kalliokiipijä** (*Tichodroma muraria*) on vuoristoissa elävä varpuslintu. Lajin nimesi ja kuvaili Carl von Linné 1766.

## Koko ja ulkonäkö
Linnun pituus on 15–17&nbsp;cm, siipien kärkiväli 30–35&nbsp;cm ja paino 15–20&nbsp;g. Höyhenpuku on pääosin harmaa. Siipien yläpeitinhöyhenet ovat punaisia lukuun ottamatta ruskehtavia kyynärsulkien peitinhöyheniä. Koiraan kurkku on musta, naaraan valkea. Naaraan puku on ruskehtavampi kuin koiraan. Nokka on pitkä ja kärjestään hiukan alaspäin taipunut. Linnulla on vahvat jalat, joilla se ketterästi kiipeilee jyrkillä kallioseinämillä. Lento on perhosmaisen lepattavaa. Äänet ovat korkeita vihellyksiä.

Kalliokiipijä on sukunsa ainoa laji. Siitä tunnetaan 2 alalajia, nimialalaji *muraria* ja itäinen *nepalensis*.

## Esiintyminen

Kalliokiipijä asuu Euraasian vuoristoseuduilla Pyreneiltä ja Alpeilta läpi Aasian aina lähelle Kiinan itärannikkoa. Lajin kanta on elinvoimainen ja Euroopassa arvioidaan elävän 77&nbsp;000–200&nbsp;000 yksilöä. Laji on pääosin paikkalintu, mutta se voi talveksi siirtyä vuoriston alaosiin. Sitä ei ole toistaiseksi tavattu Suomessa.

## Elinympäristö
Vuoristot, Euroopassa alle 2&nbsp;500 metrin korkeudelle, Himalajalla jopa 5&nbsp;000 metriin saakka.

## Lisääntyminen

Pesä on kallionhalkeamassa, joskus myös rakennuksessa, ja se on vuorattu karvoilla. Naaras munii 3–4 munaa, joita se yksin hautoo.

## Ravinto
Syö hyönteisiä, hämähäkkieläimiä ja muita pieniä selkärangattomia.

## Lähteet
* BirdLife 
* Oiseaux
* Alderton, David & Barrett, Peter 2006: Birds of the World. – Southwater. Kiina.
* Harrison, Colin & Greensmith, Alan 2002: Koko maailman linnut. – WSOY. Helsinki.
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 

### Viitteet
Siperian tataarit

**Siperian tataarit** (oma nimitys: Сыбырлар, *Sıbırlar*) ovat etninen ryhmä Venäjällä, Länsi-Siperiassa. "Sipiirejä" on noin 200 000 ja he ovat yksi suurimmista tataarien alaryhmistä. Sipiirien puhuma kieli on seperia, joka käyttää tataarin kielen kirjakieltä, mutta on kehittynyt melko erilaiseksi. Sipiirien esi-isät ovat osittain lännempänä asuneita turkkilaisia ja suomalais-ugrilaisia kansoja, mutta pääasiassa Siperien juuret ovat kiptšakeissa. Tataarit muuttivat alueelle noin 1350–1900.
 Samoin heidän kielessään on vaikutteita kiptšakkien kielestä, joka kuitenkin lähinnä muistuttaa Kazanin tataarien kieltä. Lainasanoja on myös kazakista, baškiirista, uzbekista ja venäjästä.

Vuoden 2002 väestönlaskennassa Siperiassa asui 500 000 tataaria, mutta suurin osa (300 000) heistä oli Kazanin tataareja, jotka olivat asettuneet alueelle vasta myöhemmin.

## Lähteet

 

## Aiheesta muualla
* Mы сибирские татары перепись населения 2020г
* сибирские татары / Россия, любовь моя! / телеканал культура
Jim J. Bullock

**James Jackson "Jim" Bullock** eli **JM J. Bullock** (s. 9. helmikuuta 1955, Casper, Wyoming) on yhdysvaltalainen näyttelijä.

Bullock tuli tunnetuksi 1980-luvulla, jolloin hän sai roolin sarjasta *Too Close for Comfort*. Hän esiintyi usein myös John Davidsonin *Hollywood Squares* -televisiokomediassa ja -pelishow'ssa (1986–1989). Lisäksi hänellä oli vuosina 1989–1990 rooli suositussa televisiosarjassa *[[Alf]]*.

Bullock esitti Mister Monroeta sarjassa *[[Ned's Declassified School Survival Guide]]* vuosina 2004–2007. Hän on avoimesti homoseksuaalinen. Hän ilmoitti vuonna 1995 kärsineensä HIV-tartunnasta jo vuodesta 1985.
Päänahka

**Päänahka** on pään yläosan iho. Se alkaa kasvojen yläpuolelta ja rajoittuu takana ja sivuilla niskaan. Yleensä päänahkaa peittävät hiukset, mutta toisinaan ne ajetaan pois tai ne vanhemmiten tai jonkin sairauden vuoksi lakkaavat kasvamasta. Ihonväristä riippumatta päänahka on usein kalpeahko, koska hiusten alla se ei rusketu. Päänahassa on runsaasti verisuonia, ja siksi pään alueen haavat vuotavat paljon verta. Päänahassa on myös laskimoita, jotka kulkevat kalloluun sisään ja läpi. Siksi alueen haavat on puhdistettava huolellisesti ja tulehdukset hoidettava. Lisäksi päänahassa on mikrobeja enemmän kuin useimmissa ihmiskehon alueissa. Päänahan hygienia on melko arka, koska hiuksien vuoksi se ei puhdistu yhtä tehokkaasti kuin paljas iho. Päänahan ja hiukset voi pestä shampoolla.

## Katso myös
* Hilse

## Lähteet
Adam Woodyatt

**Adam Brinley Woodyatt** (s. 28. kesäkuuta 1968 Walthamstow) on brittiläinen näyttelijä, joka on esittänyt Ian Bealen roolia *[[EastEnders]]*-televisiosarjassa yhtämittaisesti vuodesta 1985. 

Woodyatt valmistui Sylvia Youngin teatterikoulusta Lontoossa. Hän teki 26. maaliskuuta 2007 kaikkiaan 2000. esiintymisensä *EastEndersissä* Ian Bealena. Hän on ollut sarjan ainoa jäljellä oleva alkuperäinen näyttelijä Wendy Richardin lähdettyä vuonna 2006.

Woodyatt asuu Southamissa, Warwickshiressa. Hän meni 8. huhtikuuta 1998 naimisiin tanssija Beverley Sharpin kanssa Floridan Walt Disney Worldissa; parille on syntynyt kaksi lasta, Jessica (1994) ja Sam (1997). 

## Aiheesta muualla
*
The River Sessions

**The River Sessions** on rockyhtye Magnumin vuonna 2004 julkaistu livealbumi. Se nauhoitettiin Glasgow'ssa vuonna 1985.

## Kappaleet

Kaikki kappaleet on säveltänyt ja sanoittanut Tony Clarkin.

#
#
#
#
#
#
#
#
#
#
#
#
#
#
#
#

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Mark Stanway – koskettimet
*Mickey Barker – rummut

## Lähteet
The Party’s Over

**The Party’s Over** on Talk Talk -yhtyeen debyyttialbumi, joka ilmestyi vuonna 1982. Albumi edustaa aikakautensa tyypillistä syntikkapoppia. Albumilla on mukana kappale ”Talk Talk”, josta yhtye on saanut nimensä.

Albumilla syntetisaattoreita soittaa kosketinsoittaja Simon Brenner, joka erosi yhtyeestä jo vuonna 1983.

## Kappalelista
# 
# 
# 
# 
# 
# 
# 
# 
# 

## Lähteet
Days of Wonder (albumi)

**Days of Wonder – Live 1976** on rockyhtye Magnumin vuonna 2000 julkaisema live-albumi. Se on nauhoitettu Birminghamin The Railway Innissä vuonna 1976 ja on eräs yhtyeen ensimmäisistä live-esiintymisistä. Albumi sisältää materiaalia lähinnä yhtyeen ensimmäiseltä albumilta *[[Kingdom of Madness (Magnumin albumi)|Kingdom of Madness]]*, joka kuitenkin julkaistiin vasta kaksi vuotta näiden live-versioiden nauhoittamisen jälkeen.

## Kappaleet

Kaikki kappaleet on säveltänyt ja sanoittanut Tony Clarkin ellei toisin mainita.

#
#
#
#
#
#
#
#
#
#
#
# (Dion DiMucci ja Ernie Maresca)
#
#
#

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Richard Bailey – koskettimet, huilu
*Kex Gorin – rummut

## Lähteet
Laughing Stock

**Laughing Stock** on Talk Talk -yhtyeen viides ja viimeinen studioalbumi. Se ilmestyi vuonna 1991.

*Laughing Stock* jatkaa samoilla linjoilla kuin edellinen albumi *Spirit of Eden* ja edustaa post-rockia. Taustalla soittaa joukko muusikoita. Jousisoittimet ovat erittäin hyvin edustettuina albumilla.

Vaikka albumilla onkin vain kuusi kappaletta, musiikkia on yli 40 minuuttia, sillä useimmat kappaleet kestävät yli kuusi minuuttia. Pisimmät kappaleet ovat lähes kymmenminuuttinen *New Grass* ja yli 9 minuuttia 30 sekuntia pitkä *After the Flood*.

## Kappaleet
# "Myrrhman" – 5:33
# "Ascension Day" – 6:00
# "After The Flood" – 9:39
# "Taphead" – 7:30
# "New Grass" – 9:40
# "Runeii" – 4:58
Schrödingerin kuva

**Schröringerin kuva** on kvanttimekaniikan formalismin yksi muoto. Siinä oletetaan systeemin tilaa kuvaavien funktioiden, tilavektorien eli aaltofunktioiden riippuvan ajasta, ja observaabeleita kuvaavien lineaarioperaattorien olevan aikariippumattomia. 

## Käyttö
Merkitään Schrödingerin kuvan tilavektoria ket-merkinnällä |\psi(t)\rangle. Tuo tilavektori toteuttaa Schrödingerin yhtälön


i \hbar \frac{d}{dt} |\psi(t)\rangle = H |\psi(t)\rangle,


missä H on systeemin kokonaisenergiaa kuvaava Hamiltonin operaattori ja \hbar on Diracin vakio.

Tällöin niinkutsutussa puhtaassa tilassa observaabeleiden odotusarvo \langle O \rangle  voidaan laskea observaabelia kuvaavan (aikariippumattoman) operaattorin \hat{O} ja tilan |\psi(t)\rangle sekä tämän konjugaattitilan \langle \psi(t) | avulla:


\langle O(t) \rangle = \langle \psi(t)| \hat{O} |\psi(t)\rangle.


Sekoitetussa tilassa systeemiä ei voi kuvata aaltofunktiolla vaan tilaoperaattorilla eli tiheysmatriisilla, 


\rho(t)=\sum_i w_i |\psi_i(t)\rangle \langle \psi_i(t)|,


missä w_i ovat eri puhtaiden tilojen |\psi_i(t)\rangle todennäköisyyksiä. Suljetussa systeemissä tiheysmatriisi toteuttaa Liouvillen yhtälön


i \hbar \frac{d}{dt} \rho(t) = [H,\rho(t)],


missä [H,\rho(t)] on Hamiltonin operaattorin ja tiheysmatriisin kommutaattori. Tällöin observaabeleiden aikakehitys saadaan kaavasta


\langle O(t) \rangle = {\rm Tr}[\rho(t) \hat{O}].


Tässä {\rm Tr}[\hat{A}] on operaattorin \hat{A} jälki.

Vastakkainen, mutta täysin ekvivalentti tapa kuvata observaabeleiden aikariippuvuutta on olettaa tilat aikariippumattomiksi, ja operaattorit aikariippuviksi. Tätä kuvaustapaa nimitetään Heisenbergin kuvaksi. Näiden välillä käytetään usein myös vuorovaikutuskuvaa, jossa tilojen aikakehityksestä kirjoitetaan erikseen auki johonkin tunnettuun Hamiltonialaiseen liittyvä osa, ja häiriötä kuvaava osa lasketaan erikseen.

## Katso myös
* Heisenbergin kuva
* Diracin kuva
Puna-aavetetra

**Puna-aavetetra** (*Hyphessobrycon sweglesi* vanh. *Megalamphodus sweglesi* ) on amerikantetrojen heimoon kuuluva kala.

## Koko ja ulkonäkö
Puna-aavetetra on noin 4,5&nbsp;cm pitkä. Vartalon yleisväri on punainen, kyljessä on musta läikkä. Evät ovat isot ja kaarevat. Sukupuolet voi erottaa selkäevän muodosta: koiraan selkäevä muistuttaa banaania, naaraan sitruunaa. Naaraan selkäevän kärjessä on vähän mustaa ja valkoista, koiraan selkäevä on tasaisen punainen. 

## Alkuperä
Puna-aavetetra on kotoisin Etelä-Amerikasta Orinoco-joen vesistöstä.

## Käyttäytyminen ja lisääntyminen
Puna-aavetetra on vilkas parvikala, joka viihtyy runsaskasvisessa akvaariossa. Erityisen kaunis se on akvaariossa jossa on runsaasti vihreitä kasveja ja näitä tetroja suuri parvi, ainoana parvikalana. Puna-aavetetra on parvikala, ja parvessa tulisi olla vähintään 6–10 yksilöä, mieluiten enemmänkin. Akvaariolla saisi olla kokoa vähintään 60 litraa, johon voi asuttaa jo pienen parven. Koiraat mahtailevat toisilleen levittämällä evänsä täyteen komeuteensa ja pörhistelemällä toisilleen, naaraat ovat passiivisempia. Puna-aavetetrat liikuskelevat rauhallisesti enimmäkseen akvaarion korkeuden puolenvälin alapuolella, melko lähellä pohjaa.

## Vesiolot ja ravinto
Puna-aavetetra on viileän veden kala, joten sille sopiva lämpötila on 20–23&nbsp;°C ja pH 5,5–7. Se syö sekaruokaa, kuten pellettejä, hiutaleita ja pakasteita.

## Lähteet

## Aiheesta muualla
*Harrastajan sivu  (suomeksi)
Ländler

**Ländler** on 3/4-tahtinen kansantanssi, joka oli suosittua Itävallassa, Etelä-Saksassa ja saksankielisessä Sveitsissä 1700-luvun lopulla.

Ländler on paritanssi, jolle ovat ominaisia hypyt ja polkeminen. Joskus sitä esitetään vain instrumentaalisesti, joskus siinä on myös lauluosuus ja jodlausta.

Monet säveltäjät ovat liittäneet sävellyksiinsä ländler-osuuksia, esimerkiksi Gustav Mahler, Ludwig van Beethoven, Franz Schubert ja Anton Bruckner.

## Lähteet
Véronique Mang

**Véronique Mang** (s. 15. joulukuuta 1984 Douala, Kamerun) on ranskalainen pikajuoksija.

Mang kilpaili Ateenan olympialaisissa 2004, joissa hän karsiutui 100 metrin juoksun toisissa alkuerissä ajalla 11,39. Samoissa kisoissa hän oli mukana Ranskan joukkueessa, joka voitti olympiapronssia 4 x 100 metrin viestijuoksussa. Göteborgin EM-kisoissa 2006 hän karsiutui 100 metrin välierissä. Myöhemmin samana vuonna hän juoksi  kahdeksanneksi ajalla 11,30. Vuonna 2010 hän karsiutui 60 metrin välierissä Dohan sisäratojen MM-kisoissa. Barcelonan EM-kilpailuissa 2010 hän sijoittui 100 metrillä toiseksi ennätyksellään 11,11 s. Hän hävisi voittajalle Verena Sailerille yhden sadasosasekunnin. 200 metrin loppukilpailussa hänet hylättiin varaslähdön vuoksi. 4&nbsp;×&nbsp;100&nbsp;metrin viestissä hän juoksi toisen osuuden Ranskan hopeajoukkueessa. Pariisin sisäratojen EM-kilpailuissa 2011 hän sijoittui 60 metrillä kuudenneksi ajalla 7,22 s. Saman vuoden Daegun MM-kilpailuissa hän karsiutui 100 metrin välierissä.

## Henkilökohtaiset ennätykset
:Lähde: IAAF
* 50 metrin juoksu: 6,24 (2010)
* 60 metrin juoksu: 7,19 (2011)
* 100 metrin juoksu: 11,11 (2010)
* 200 metrin juoksu: 22,92 (2004)

## Lähteet
Natalja Baranskaja

**Natalja Vladimirovna Baranskaja** (, 31. tammikuuta 1908 Pietari, Venäjä – 2004) oli venäläinen novellikirjailija.

Baranskaja opiskeli Moskovan yliopistossa historiaa ja etnologiaa ja valmistui 1929.

Baranskaja jatkoi osa-aikaista opiskelua toisen maailmansodan jälkeen. Hän oli jäänyt leskeksi kahden lapsen kanssa miehensä kaaduttua vuonna 1943. Hän työskenteli Moskovan Puškin-museossa ja saattoi omistautua kirjoittamiselle täysipäiväisesti vasta vuoden 1966 jälkeen. Ensimmäiset kertomuksensa hän julkaisi 1968.

Merkittävimpiä Baranskajan teoksista on pienoisromaani *Viikko kuin viikko*, jonka venäjänkielinen alkuteos *Nedelja kak nedelja* ilmestyi 1969. Suomennos julkaistiin vuonna 1982.

## Suomennetut teokset
* *Viikko kuin viikko* (*Nedelja kak nedelja*); suom. Eila Salminen, Helsinki: Otava 1982 Sarja: Delfiinikirjat 
* "Lainen talo", suom. Eila Mäntysaari. Antologiassa: *Mikä ihana päivä! Kertomuksia Venäjästä*, toim. Arja Rosenholm, Helsinki: Taifuuni 1992 

## Lähteet